Борис Младенов-Young
Лудуват те
две палави момчета…

chitanka.info

Лудуват те — две палави момчета —

от смях и тропот къщата ехти,

ала шумът от детските гласчета

са музика за моите уши.

Изпитвам удоволствие върховно

игрите им да гледам. И следя

как с дни растат телесно и духовно

и как очи отварят за света.

Чрез тях намирам смисъл във живота,

а грижите по тях ме правят млад,

отново имам стимул да работя

и тъй се чувствам горд, щастлив, богат…

Обичам дъщеря си, не отричам,

но внуците си трижди по обичам!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.